צי ארצות הברית
אמצעי לחימה > כלי שיט

מקובל להקדים לשמות אוניות הצי הנמצאות בשירות פעיל את הקידומת USS, ראשי תיבות של "United States Ship", אוניית ארצות הברית. לשמותיהן אוניות שאינן בשירות פעיל, או כאלה המאוישות על ידי צוות אזרחי, ניתנת הקידומת USNS, אוניית צי ארצות הברית. שמות האוניות עצמם נבחרים על ידי מזכיר הצי, על פי כללים קבועים. כך, למשל, נקראות נושאות מטוסים על שם נשיאי ארצות הברית, וצוללות טילים בליסטיים נקראות על שם מדינות. עם זאת, גם לכללים אלה יש יוצאים מן הכלל, כמו נושאת המטוסים נימיץ, הקרויה על שם אדמירל הצי צ'סטר נימיץ, דוריס מילר (CVN-81) על שם גיבור מלחמת העולם השנייה שזכה בצלב הצי או הצוללת הנרי מ. ג'קסון ssbn-730), הקרויה על שמו של הסנטור הנרי ג'קסון, מתומכיו הגדולים של הצי.
בנוסף לשמה של האונייה, ניתן לה מספר ומספר אותיות, המסמלות את סוג האונייה, למשל DD, שהוא הסימול למשחתת, ו־DDG למשחתת הנושאת טילים. האות T המופיעה לפני סימול הסוג (למשל T-AGOS) מסמלת שהאונייה מופעלת על ידי פיקוד התובלה הימית הצבאית (Military Sealift Command). כל כלי השיט של הצי רשומים במרשם כלי השיט של הצי, ובו מתועד מהלך חייה של כל אונייה, מכניסתה לשירות ועד ליציאתה ממנו. על אוניות שיוצאות משירות לקראת גריטה נאמר שהן "נמחקו מהמרשם". בנוסף, מחזיק הצי אוניות שיצאו משירות אך נמצאות ברמת אחזקה בסיסית, כך שניתן יהיה להחזירן לשירות פעיל במקרה הצורך.
צי ארצות הברית היה אחד מהכוחות הימיים הראשונים בעולם שעשו שימוש בכור גרעיני להנעת כלי שיט. כיום, כל נושאות המטוסים והצוללות הפעילות בצי מונעות בכוח גרעיני. כל אחת מנושאות המטוסים מסדרת נימיץ מונעות בשני כורים גרעיניים המקנות לאוניות טווח כמעט בלתי מוגבל ואנרגיה חשמלית שהייתה יכולה להספיק לעיר בת 100,000 תושבים. בעבר הפעיל הצי גם סיירות מונעות בכוח גרעיני, אך כולן יצאו משירות.
בתחילת העשור השני של המאה ה־21 זיהה הצי צורך ב־313 אוניות מלחמה, אך על פי התוכניות והאילוצים התקציביים ניתן היה להפעיל רק בין 232 ל־243 כלי שיט. במהלך העשור נע מספר כלי השיט שברשות הצי בין 270 ל־300, כולל אוניות סיוע כמו שולות מוקשים וגוררות, וכן אוניות הנמצאות באחסנה. נכון לאוגוסט 2024 היו ברשומות הצי 297 אוניות מלחמה. על פי הגדרות הצי, 237 אוניות מתוכן משויכות לצי הקרבי (Battle force ships), כלומר הן אוניות בשירות פעיל שיש להן יכולת לתרום למבצעים קרביים.
| אוניות הצי הקרבי>  | אוניות הצי הקרבי> סוג | אוניות הצי הקרבי> סדרה | אוניות הצי הקרבי> סימול גוף | אוניות הצי הקרבי> מספר האוניות | אוניות הצי הקרבי> אוניות בשירות בפועל | אוניות הצי הקרבי> הערות |
| --- | --- | --- | --- | --- | --- | --- |
|  | נושאות מטוסים | נימיץ | CVN | 10 | 10 |  |
|  | נושאות מטוסים | ג'רלד פורד | CVN | 1 | 1 | CVN-79 בשלבי כניסה לשירות. אונייה שלישית בבנייה, שתיים נוספות הוזמנו |
|  | אוניות סער אמפיביות | אמריקה | LHA | 2 | 2 | אונייה נוספת בבנייה |
|  | אוניות סער אמפיביות | וואספ | LHD | 7 | 7 |  |
|  | אוניות סער אמפיביות | סן אנטוניו | LPD | 11 | 11 |  |
|  | אוניות סער אמפיביות | וידביי איילנד | LSD | 7 | 7 |  |
|  | אוניות סער אמפיביות | הרפרז פרי | LSD | 4 | 4 |  |
|  | צוללות | אוהיו | SSBN | 14 | 14 | צוללות טילים בליסטיים |
|  | צוללות | אוהיו | SSGN | 4 | 4 | צוללות טילי שיוט |
|  | צוללות | סי וולף | SSN | 3 | 3 | צוללות תקיפה |
|  | צוללות | לוס אנג'לס | SSN | 26 | 26 | צוללות תקיפה |
|  | צוללות | וירג'יניה | SSN | 22 | 22 | צוללות תקיפה |
|  | סיירות | טיקונדרוגה (Ticonderoga-class cruiser) | CG | 22 | 22 |  |
|  | משחתות | ארלי בורק | DDG | 73 | 73 | אוניות נוספות בשלבי בנייה ותכנון |
|  | משחתות | זומוואלט | DDG | 2 | 2 | משחתות בעלות טכנולוגיה חמקנית |
|  | אוניות ללוחמת חופים | אינדפנדנס | LCS | 14 | 12 | אוניות נוספות בשלבי בנייה ותכנון |
|  | אוניות ללוחמת חופים | פרידום | LCS | 11 | 10 | אוניות נוספות בשלבי בנייה ותכנון |
|  | אוניית אמצעי נגד מיקוש | אוונג'ר | MCM | 8 | 8 |  |
|  | אוניות סיוע לוגיסטי קרבי | לואיס אנד קלארק | AKE | 12 | 0 | אוניות לתספוקת בתנועה |
|  | אוניות סיוע לוגיסטי קרבי | הנרי קייזר | AO | 15 | 0 | מכליות לתדלוק בתנועה |
|  | אוניות סיוע לוגיסטי קרבי | סאפליי | AOE | 2 | 0 | אוניות סיוע קרבי מהירות |
|  | אוניות עזר | ויקטוריוס | T-AGOS | 4 | 4 | אוניית מחקר |
|  | אוניות עזר | אימפקבל | T-AGOS | 1 | 1 | אוניית מחקר |
|  | אוניות עזר | פאוווהאטאן | T-ATF | 3 | 3 | גוררת |
|  | אוניות עזר | לואיס וקלארק | T-AKE | 2 | 0 | אוניות לתספוקת מטען יבש |
|  | אוניות עזר | סייפגארד | T-ARS | 2 | 0 | גוררות למשימות חילוץ |
|  | אוניות עזר | אמורי ס. לאנד | AS | 2 | 0 | אוניות סיוע לצוללות |
|  | אוניות עזר | ספירהד | T-EPF | 12 | 0 | אוניות תובלה מהירה |
|  | אוניות עזר | לואי ב. פולר | ESB | 3 | 3 | בסיס צף לחיל משלוח |
|  | אוניות עזר | מונטפורד פוינט | T-ESD | 2 | 0 | פלטפורמת נחיתה צפה לחיל משלוח |
|  | אוניות עזר | בלו ריג' | LCC | 2 | 2 | אוניית פיקוד על מבצעים אמפיביים |
| אוניות בשירות פעיל שאינן חלק מהצי הקרבי | אוניות בשירות פעיל שאינן חלק מהצי הקרבי | אוניות בשירות פעיל שאינן חלק מהצי הקרבי | אוניות בשירות פעיל שאינן חלק מהצי הקרבי |  |  |
| --- | --- | --- | --- | --- | --- |
|  | סוג | סדרה | סימול גוף | מספר האוניות | הערות |
|  | אוניות לסיור חופי | אוניות הסיור החופי מסדרת סייקלון | PC | 5 |  |
|  | שם |  |  |  |  |
|  | קונסטיטושן | פריגטת מפרשים תלת תרנית, בעלת 44 תותחים. הושקה בשנת 1797. לאחר יצאתה משירות שומרה והפכה לאחד מסמליו של הצי. אוניית המלחמה הישנה ביותר בעולם שעדיין שטה ונמצאת בשירות פעיל | פריגטת מפרשים תלת תרנית, בעלת 44 תותחים. הושקה בשנת 1797. לאחר יצאתה משירות שומרה והפכה לאחד מסמליו של הצי. אוניית המלחמה הישנה ביותר בעולם שעדיין שטה ונמצאת בשירות פעיל | פריגטת מפרשים תלת תרנית, בעלת 44 תותחים. הושקה בשנת 1797. לאחר יצאתה משירות שומרה והפכה לאחד מסמליו של הצי. אוניית המלחמה הישנה ביותר בעולם שעדיין שטה ונמצאת בשירות פעיל | פריגטת מפרשים תלת תרנית, בעלת 44 תותחים. הושקה בשנת 1797. לאחר יצאתה משירות שומרה והפכה לאחד מסמליו של הצי. אוניית המלחמה הישנה ביותר בעולם שעדיין שטה ונמצאת בשירות פעיל |
|  | פואבלו | אוניית מחקר של צי ארצות הברית שהוסבה לאוניית ביון (סימול גוף: AGER-2). נלכדה על ידי הצי של קוריאה הצפונית ב-23 בינואר 1968 ומאז לא הושבה לידי צי ארצות הברית. האונייה נותרה בשירות פעיל | אוניית מחקר של צי ארצות הברית שהוסבה לאוניית ביון (סימול גוף: AGER-2). נלכדה על ידי הצי של קוריאה הצפונית ב-23 בינואר 1968 ומאז לא הושבה לידי צי ארצות הברית. האונייה נותרה בשירות פעיל | אוניית מחקר של צי ארצות הברית שהוסבה לאוניית ביון (סימול גוף: AGER-2). נלכדה על ידי הצי של קוריאה הצפונית ב-23 בינואר 1968 ומאז לא הושבה לידי צי ארצות הברית. האונייה נותרה בשירות פעיל | אוניית מחקר של צי ארצות הברית שהוסבה לאוניית ביון (סימול גוף: AGER-2). נלכדה על ידי הצי של קוריאה הצפונית ב-23 בינואר 1968 ומאז לא הושבה לידי צי ארצות הברית. האונייה נותרה בשירות פעיל |